Covid-19-statistieke: Soveel gevalle nou in SADr. Zweli Mkhize (Foto: Zweli Mkhize/Twitter) Altesaam 29 240 bevestigde gevalle van die nuwe koronavirus wat Covid-19 veroorsaak is nou in Suid-Afrika aangemeld. Dit dui op ’n toename van 1 837 nuwe gevalle binne 24 uur. Nog 34 Covid-19-verwante sterftes is in dié tyd aangemeld. Die land se dodetal staan nou op 611. Dr. Zweli Mkhize, minister van gesondheid, het Vrydagaand dié syfers in sy jongste verklaring bevestig. Die minister het gesê 14 370 pasiënte in Suid-Afrika het in dié stadium reeds van Covid-19 herstel. Dit dui op meer as die helfte van alle bevestigde gevalle (52,4%) in die land aangemeld. Volgens Mkhize is 680 175 toetse tot op hede uitgevoer, waarvan 24 452 in die laaste 24 uur gedoen is. Die meerderheid van toetse tot dusver is in die openbare sektor uitgevoer (51%). ‘n Inwoner van Hammarsdale in KwaZulu-Natal word vir die nuwe koronavirus gesif. (Foto: Bongani Mbatha/ANA) Die Wes-Kaap het steeds die meeste gevalle en sterftes van alle provinsies. Altesaam 17 754 pasiënte in dié provinsie het reeds positief getoets vir Covid-19, van wie 437 in dié stadium omgekom het. Gauteng het op sy beurt reeds 3 329 Covid-19-gevalle aangemeld, gevolg deur die Oos-Kaap met 3 306 gevalle. Verspreiding van Covid-19-sterftes volgens ouderdomsgroep: Sterftes volgens geslag: Sterfte- en herstelsyfers volgens provinsie: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.